กฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมวิชาการเกษตรพ.ศ. ๒๕๕๙[๑] อาศัยอำนาจตามความในมาตรา๖ และมาตรา ๗ วรรคหนึ่ง แห่งพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ๑ ให้ยกเลิก(๑)กฎสำนักนายกรัฐมนตรี ฉบับที่ ๕๘ (พ.ศ. ๒๕๐๗)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘(๒)กฎสำนักนายกรัฐมนตรี ฉบับที่ ๗๒ (พ.ศ. ๒๕๒๔)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ข้อ ๒ ลักษณะชนิด และประเภทของเครื่องแบบพิเศษสำหรับข้าราชการกรมวิชาการเกษตรกับการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ให้ข้าราชการกรมวิชาการเกษตรที่ได้รับการแต่งตั้งให้เป็นพนักงานเจ้าหน้าที่ตามกฎหมายว่าด้วยการกักพืชกฎหมายว่าด้วยปุ๋ย กฎหมายว่าด้วยพันธุ์พืชกฎหมายว่าด้วยวัตถุอันตรายและกฎหมายว่าด้วยการควบคุมยางแต่งเครื่องแบบพิเศษตามกฎสำนักนายกรัฐมนตรีนี้ภาค ๑เครื่องแบบพิเศษข้าราชการกรมวิชาการเกษตรชาย หมวด ๑ชนิดของเครื่องแบบ ข้อ๓ เครื่องแบบพิเศษข้าราชการกรมวิชาการเกษตรชายมี ๕ ชนิด คือ(๑)เครื่องแบบปฏิบัติงานกากี ประกอบด้วย(ก)หมวกทรงหม้อตาลสีกากีหรือหมวกแก๊ปทรงอ่อนมีกะบังสีกากี(ข)เสื้อคอพับสีกากี(ค)กางเกงขายาวสีกากี(ง)เข็มขัดด้ายถักสีกากี(จ)รองเท้าหุ้มส้นหนังสีดำ(๒)เครื่องแบบปฏิบัติงานกรมท่าขาว ประกอบด้วย(ก)หมวกทรงหม้อตาลสีกรมท่าหรือหมวกแก๊ปทรงอ่อนมีกะบังสีกรมท่า(ข)เสื้อคอพับสีขาว(ค)กางเกงขายาวสีกรมท่า(ง)เข็มขัดด้ายถักสีกรมท่า(จ)รองเท้าหุ้มส้นหนังสีดำ(๓)เครื่องแบบปฏิบัติงานกรมท่า ประกอบด้วย(ก)หมวกทรงหม้อตาลสีกรมท่าหรือหมวกแก๊ปทรงอ่อนมีกะบังสีกรมท่า(ข)เสื้อคอพับสีกรมท่า(ค)กางเกงขายาวสีกรมท่า(ง)เข็มขัดด้ายถักสีกรมท่า(จ)รองเท้าหุ้มส้นหนังสีดำ(๔)เครื่องแบบตรวจการณ์ ประกอบด้วย(ก)หมวกทรงหม้อตาลสีกรมท่าหรือหมวกแก๊ปทรงอ่อนมีกะบังสีกรมท่า(ข)เสื้อคอแบะปล่อยเอวสีกรมท่า(ค)กางเกงขายาวสีกรมท่า(ง)เข็มขัดด้ายถักสีกรมท่า(จ)รองเท้าหุ้มส้นหรือหุ้มข้อหนังสีดำ(๕)เครื่องแบบชุดสูท ประกอบด้วย(ก)หมวกทรงหม้อตาลสีกรมท่า(ข)เสื้อสูทสีกรมท่า(ค)เสื้อคอพับสีขาว(ง)ผ้าผูกคอสีกรมท่า ปักตราพระพิรุณทรงนาค สีเหลืองทอง(จ)กางเกงขายาวสีกรมท่า(ฉ)เข็มขัดด้ายถักสีกรมท่า(ช)รองเท้าหุ้มส้นหนังสีดำหมวด ๒ส่วนของเครื่องแบบ ข้อ๔ หมวก มี ๔ แบบ คือ(๑)หมวกทรงหม้อตาลสีกากี มีเครื่องประกอบ ดังต่อไปนี้(ก)กะบัง ทำด้วยหนังหรือวัตถุเทียมหนังสีดำ ที่ขอบโค้งของกะบังปักด้วยไหม หรือวัตถุเทียมไหมสีทองเป็นรูปดอกพะยอมและกลีบบัวสลับกันเป็นช่อจำนวน ๑ ช่อ โดยเริ่มต้นด้วยดอกพะยอมที่กึ่งกลางริมขอบกะบังหมวก ห่างจากขอบ ๐.๕เซนติเมตร เรียงสลับกับกลีบบัวออกไปทางซ้ายและขวา(ข)ผ้าพันหมวกสีน้ำเงินดำ กว้าง ๔ เซนติเมตร(ค) ตราหน้าหมวกเป็นตราครุฑพ่าห์ปักด้วยไหมหรือวัตถุเทียมไหมสีทอง กว้าง ๖ เซนติเมตร สูง ๗ เซนติเมตร(๒)หมวกทรงหม้อตาลสีกรมท่า ลักษณะเช่นเดียวกับ (๑)(๓)หมวกแก๊ปทรงอ่อนมีกะบังสีกากี ทำ ด้วยผ้าตอนหน้ามีกะบังสีเดียวกับหมวกกะบังมีลักษณะเช่นเดียวกับ (๑) (ก)ตราหน้าหมวกมีลักษณะเช่นเดียวกับ (๑) (ค) แต่มีขนาดกว้าง ๓ เซนติเมตร สูง ๔เซนติเมตร ใต้ตราครุฑพ่าห์ปักอักษรคำว่า PLANT QUARANTINE สำหรับนายตรวจพืช และคำว่า สารวัตรเกษตร สำหรับสารวัตรเกษตร(๔)หมวกแก๊ปทรงอ่อนมีกะบังสีกรมท่า ลักษณะเช่นเดียวกับ (๓)การสวมหมวกให้สวมในโอกาสอันควรข้อ๕ เสื้อ มี ๕ แบบ คือ(๑)เสื้อคอพับสีกากี แขนยาวรัดข้อมือ มีดุมที่ข้อมือข้างละ ๑ ดุมหรือแขนสั้นเหนือศอกเล็กน้อยที่อกเสื้อทั้งสองข้างมีกระเป๋าปะข้างละ ๑ กระเป๋ากระเป๋าเสื้อมีแถบอยู่ตรงกลางตามแนวดิ่งกว้าง ๓.๕ เซนติเมตรมุมกระเป๋าเป็นรูปตัดพองาม มีใบปกกระเป๋ารูปมนชายกลางแหลมหรือตัดมุมที่ปากกระเป๋าทั้งสองข้างมีดุมขัดใบปกกระเป๋าข้างละ ๑ ดุม สำหรับขัดใบปกกระเป๋า ตัวเสื้อผ่าอกตลอดมีสาบกว้าง ๓.๕ เซนติเมตรติดดุมที่คอและตามแนวอกเสื้อ ๖ ดุม ระยะห่างเท่า ๆกันพอสมควรดุมทั้งหมดเป็นรูปกลมแบนทำด้วยวัตถุสีเดียวกับเสื้อที่ไหล่เสื้อมีหูสำหรับประดับอินทรธนูเย็บติดกับเสื้อเหนือบ่าทั้งสองข้างๆ ละ ๒ หู ตอนปลายขัดดุมติดกับตัวเสื้อ เมื่อสวมเสื้อนี้ให้ขัดดุมทุกดุม ยกเว้นดุมบนสุดที่อกเสื้อติดกับคอและให้สอดชายเสื้อไว้ภายในกางเกงสำหรับนายตรวจพืชที่แขนเสื้อด้านขวาและด้านซ้ายห่างจากตะเข็บไหล่ ๗.๕ เซนติเมตร ติดเครื่องหมายอาร์มมีลักษณะเป็นรูปโล่ทำด้วยสักหลาดหรือผ้าเสิร์จสีเขียวอ่อนมีขอบปักด้วยไหม หรือวัตถุเทียมไหมสีทองขนาดส่วนกว้างที่สุด ๖ เซนติเมตร ส่วนสูงที่สุด ๘.๕ เซนติเมตร มีอักษรสีดำ คำว่านายตรวจพืช อยู่ส่วนบนขนานไปตามแนวขอบโค้งตรงกลางเป็นตรากรมวิชาการเกษตรปักด้วยไหม หรือวัตถุเทียมไหมสีทองใต้ตรากรมวิชาการเกษตร ปักอักษรสีดำคำว่า PLANT INSPECTOR ขนานไปตามแนวอาร์มด้านล่างเหนือเครื่องหมายรูปอาร์มติดด้วยป้ายสักหลาดหรือผ้าเสิร์จสีดำมีลักษณะเป็นรูปโค้งมีขอบปักด้วยไหมหรือวัตถุเทียมไหมสีทองโค้งตามหัวไหล่ความกว้าง ๒ เซนติเมตร ยาว ๘.๕ เซนติเมตร ภายในปักคำว่า PLANT QUARANTINE ด้วยไหมหรือวัตถุเทียมไหมสีทองสำหรับสารวัตรเกษตรที่แขนเสื้อด้านขวาและด้านซ้ายห่างจากตะเข็บไหล่ ๗.๕ เซนติเมตร ติดเครื่องหมายอาร์มมีลักษณะเป็นรูปโล่ทำด้วยสักหลาดหรือผ้าเสิร์จสีเหลืองมีขอบปักด้วยไหมหรือวัตถุเทียมไหมสีเขียวขนาดส่วนกว้างที่สุด ๖ เซนติเมตร ส่วนสูงที่สุด ๘.๕ เซนติเมตร มีอักษรสีน้ำเงินคำว่า สารวัตรเกษตร อยู่ส่วนบนขนานไปตามแนวขอบโค้งตรงกลางเป็นตรากรมวิชาการเกษตร ใต้ตรากรมวิชาการเกษตรปักอักษรสีน้ำเงินคำว่า AGRICULTURAL REGULATOR ขนานไปตามแนวอาร์มด้านล่างเหนือเครื่องหมายรูปอาร์มติดด้วยป้ายสักหลาดหรือผ้าเสิร์จสีดำมีลักษณะเป็นรูปโค้งมีขอบปักด้วยไหมหรือวัตถุเทียมไหมสีทองโค้งตามหัวไหล่ความกว้าง ๒ เซนติเมตร ยาว ๘.๕ เซนติเมตร ภายในปักอักษรคำว่า กรมวิชาการเกษตร ด้วยไหมหรือวัตถุเทียมไหมสีทอง(๒)เสื้อคอพับสีขาว มีลักษณะเช่นเดียวกับ (๑)(๓)เสื้อคอพับสีกรมท่า มีลักษณะเช่นเดียวกับ (๑)(๔)เสื้อคอแบะปล่อยเอวสีกรมท่า แขนยาวทรงกระบอก ตัวเสื้อผ่าอกตลอดไม่มีสาบติดดุมที่คอและตามแนวอกเสื้อ ๔ ดุม ระยะห่างเท่า ๆ กันพอสมควรดุมทั้งหมดเป็นรูปกลมแบนทำด้วยวัตถุสีดำ ที่อกเสื้อทั้งสองข้างมีกระเป๋าปะรูปสี่เหลี่ยมตัดมุมที่ก้นกระเป๋าข้างละ ๑ กระเป๋า มีใบปกกระเป๋าและตัดมุมรับกับก้นกระเป๋าที่ปากกระเป๋าทั้งสองข้างติดดุมข้างละ ๑ ดุม สำหรับขัดกับใบปกกระเป๋า และกระเป๋าล่างระดับเอวแบบขยาย ข้างละ ๑ กระเป๋า มีใบปกกระเป๋าไหล่เสื้อเย็บตีตารางขนมเปียกปูนรองด้วยฟองน้ำเฉียงลงมาถึงหัวไหล่ด้านหน้าและด้านหลังทั้งสองข้างคอปกเสื้อด้านขวาให้ปักเครื่องหมายตำแหน่งด้วยไหมหรือวัตถุเทียมไหมสีทองและด้านซ้ายให้ปักตราพระพิรุณทรงนาคด้วยไหมหรือวัตถุเทียมไหมสีทองบนแขนเสื้อทั้งด้านขวาและด้านซ้ายติดเครื่องหมายรูปอาร์มและป้ายสักหลาดหรือผ้าเสิร์จสีดำลักษณะเช่นเดียวกับเสื้อคอพับสีกากีตาม(๑) ที่เอวด้านหลังคาดด้วยผ้าสีเดียวกับเสื้อ กว้าง ๕ เซนติเมตรชายเสื้อที่ตะเข็บกลางหลังเปิดไว้ถึงผ้าคาดเมื่อสวมเครื่องแบบตรวจการณ์ให้พับปลายแขนขึ้นมาเพียงศอก(๕)เสื้อสูทสีกรมท่า ตัวเสื้อผ่าอกตลอด ติดดุมตามแนวอกเสื้อ ๓ ดุมดุมทำด้วยโลหะสีทองตราครุฑพ่าห์ปลายแขนเสื้อทั้งสองข้างติดเครื่องหมายตำแหน่งด้วยไหมหรือวัตถุเทียมไหมหรือผ้าริบบิ้นสีเหลืองทองเหนือเครื่องหมายตำแหน่งปักด้วยสักหลาดหรือผ้าเสิร์จสีดำลักษณะเป็นวงรี มีขอบปักด้วยไหมหรือวัตถุเทียมไหมสีทองขนาดกว้าง ๒.๒ เซนติเมตร สูง ๔.๕ เซนติเมตร บนสักหลาดหรือผ้าเสิร์จสีดำปักตราพระพิรุณทรงนาคด้วยไหมหรือวัตถุเทียมไหมสีทองที่อกเสื้อด้านขวามีกระเป๋าเจาะ และมีกระเป๋าล่างระดับเอว ข้างละ ๑ กระเป๋าเป็นกระเป๋าเจาะ มีใบปกกระเป๋าเป็นรูปสี่เหลี่ยมผืนผ้าตัดมุมพองามสำหรับเสื้อชั้นในเป็นเสื้อคอพับสีขาว แขนยาวมีผ้าผูกคอสีกรมท่าเงื่อนกะลาสี วัดห่างจากปลายสุดผ้าผูกคอที่เป็นปลายแหลมประมาณ๓๐ เซนติเมตร ปักด้วยด้ายสีเหลืองทองเป็นตราพระพิรุณทรงนาคข้อ๖ กางเกง มี ๒ แบบ คือ(๑)กางเกงขายาวสีกากี ไม่พับปลายขา ปลายขายาวปิดตาตุ่ม กว้างไม่น้อยกว่า ๒๒ เซนติเมตรและไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน ๑เซนติเมตร จำนวน ๕ ห่วง ที่แนวตะเข็บกางเกงด้านข้างมีกระเป๋าเจาะ ข้างละ ๑ กระเป๋าปากกระเป๋าเฉียงลงทางข้างเล็กน้อยด้านหลังมีกระเป๋าเจาะ ๒ ข้าง ข้างละ ๑ กระเป๋า จะมีใบปก หรือไม่ก็ได้(๒)กางเกงขายาวสีกรมท่า มีลักษณะเช่นเดียวกับ (๑)ข้อ๗ เข็มขัด มี ๒ แบบ คือ(๑)เข็มขัดด้ายถักสีกากี กว้าง ๓.๕ เซนติเมตร หัวเข็มขัดทำด้วยโลหะสีเงินรูปสี่เหลี่ยมผืนผ้าทางนอนมุมมนกว้าง ๓.๕ เซนติเมตร ยาว ๕.๕ เซนติเมตร พื้นเกลี้ยงมีตราพระพิรุณทรงนาคสีทองอยู่กึ่งกลางหัวเข็มขัด ไม่มีเข็มสำหรับสอดรูปลายสายเข็มขัดตัดตรงและหุ้มด้วยโลหะสีเงิน กว้าง ๑ เซนติเมตร(๒)เข็มขัดด้ายถักสีกรมท่า มีลักษณะเช่นเดียวกับ (๑)ข้อ๘ รองเท้า มี ๒ แบบ คือ(๑)รองเท้าหุ้มส้นหนังสีดำ(๒)รองเท้าหุ้มข้อหนังสีดำรองเท้าทุกแบบต้องไม่มีริ้วและลวดลายเวลาสวมรองเท้าให้สวมถุงเท้าสีดำภาค ๒เครื่องแบบพิเศษข้าราชการกรมวิชาการเกษตรหญิง หมวด ๑ชนิดของเครื่องแบบ ข้อ๙ เครื่องแบบพิเศษข้าราชการกรมวิชาการเกษตรหญิงมี ๕ ชนิด คือ(๑)เครื่องแบบปฏิบัติงานกากี ประกอบด้วย(ก)หมวกพับปีกสีกากีหรือหมวกแก๊ปทรงอ่อนมีกะบังสีกากี(ข)เสื้อคอพับสีกากี(ค)กระโปรงหรือกางเกงขายาวสีกากี(ง)เข็มขัดด้ายถักสีกากี(จ)รองเท้าหุ้มส้นหนังสีดำ(๒)เครื่องแบบปฏิบัติงานกรมท่าขาว ประกอบด้วย(ก)หมวกพับปีกสีกรมท่าหรือหมวกแก๊ปทรงอ่อนมีกะบังสีกรมท่า(ข)เสื้อคอพับสีขาว(ค)กระโปรงหรือกางเกงขายาวสีกรมท่า(ง)เข็มขัดด้ายถักสีกรมท่า(จ)รองเท้าหุ้มส้นหนังสีดำ(๓)เครื่องแบบปฏิบัติงานกรมท่า ประกอบด้วย(ก)หมวกพับปีกสีกรมท่าหรือหมวกแก๊ปทรงอ่อนมีกะบังสีกรมท่า(ข)เสื้อคอพับสีกรมท่า(ค)กระโปรงหรือกางเกงขายาวสีกรมท่า(ง)เข็มขัดด้ายถักสีกรมท่า(จ)รองเท้าหุ้มส้นหนังสีดำ(๔)เครื่องแบบตรวจการณ์ ประกอบด้วย(ก)หมวกแก๊ปทรงอ่อนมีกะบังสีกรมท่า(ข)เสื้อคอแบะปล่อยเอวสีกรมท่า(ค)กางเกงขายาวสีกรมท่า(ง)เข็มขัดด้ายถักสีกรมท่า(จ)รองเท้าหุ้มส้นหรือหุ้มข้อหนังสีดำ(๕)เครื่องแบบชุดสูท ประกอบด้วย(ก)หมวกพับปีกสีกรมท่า(ข)เสื้อสูทสีกรมท่า(ค)เสื้อคอพับสีขาว(ง)ผ้าผูกคอสีกรมท่า ปักตราพระพิรุณทรงนาค สีเหลืองทอง(จ)กระโปรงหรือกางเกงขายาวสีกรมท่า(ฉ)เข็มขัดด้ายถักสีกรมท่า(ช)รองเท้าหุ้มส้นหนังสีดำหมวด ๒ส่วนของเครื่องแบบ ข้อ๑๐ หมวก มี ๔ แบบ คือ(๑)หมวกพับปีกสีกากี ทำด้วยผ้าเสิร์จสีกากี พับปีกด้านข้างทั้งสองด้านมีผ้าพันหมวกสีกากีตรงกลางด้านหน้าของผ้าพันหมวกปักด้วยไหมหรือวัตถุเทียมไหมสีทองเป็นรูปดอกพะยอมและกลีบบัวสลับกันเป็นช่อจำนวน ๑ ช่อ โดยเริ่มต้นด้วยดอกพะยอมเรียงสลับกับกลีบบัวออกไปทางซ้ายและขวาถัดขึ้นไปเป็นตราหน้าหมวกรูปตราครุฑพ่าห์ปักด้วยไหมหรือวัตถุเทียมไหมสีทองกว้าง ๖ เซนติเมตร สูง ๗ เซนติเมตร(๒)หมวกพับปีกสีกรมท่า มีลักษณะเช่นเดียวกับ (๑)(๓)หมวกแก๊ปทรงอ่อนมีกะบังสีกากี มีลักษณะเช่นเดียวกับข้อ ๔ (๓)(๔)หมวกแก๊ปทรงอ่อนมีกะบังสีกรมท่า มีลักษณะเช่นเดียวกับข้อ ๔ (๓)การสวมหมวกให้สวมในโอกาสอันควรข้อ๑๑ เสื้อ มี ๕ แบบ คือ(๑)เสื้อคอพับสีกากี มีลักษณะเช่นเดียวกับข้อ ๕ (๑)(๒)เสื้อคอพับสีขาว มีลักษณะเช่นเดียวกับข้อ ๕ (๑)(๓)เสื้อคอพับสีกรมท่า มีลักษณะเช่นเดียวกับข้อ ๕ (๑)(๔)เสื้อคอแบะปล่อยเอวสีกรมท่า มีลักษณะเช่นเดียวกับข้อ ๕ (๔)(๕)เสื้อสูทสีกรมท่า มีลักษณะเช่นเดียวกับข้อ ๕ (๕)ข้อ๑๒ กางเกง มี ๒ แบบ คือ(๑)กางเกงขายาวสีกากี ไม่พับปลายขา ปลายขายาวปิดตาตุ่ม กว้างไม่น้อยกว่า ๑๖ เซนติเมตรและไม่เกิน ๒๒ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน ๑เซนติเมตร จำนวน ๕ ห่วง ที่แนวตะเข็บกางเกงด้านข้างมีกระเป๋าเจาะ ข้างละ ๑ กระเป๋าปากกระเป๋าเฉียงลงทางข้างเล็กน้อย ด้านหลังมีกระเป๋าเจาะ ๒ ข้าง ข้างละ ๑ กระเป๋าจะมีใบปก หรือไม่ก็ได้(๒)กางเกงขายาวสีกรมท่า มีลักษณะเช่นเดียวกับ (๑)ข้อ๑๓ กระโปรง มี ๒ แบบ คือ(๑)กระโปรงสีกากี ยาวปิดเข่าพอสมควร ทางด้านหน้าขวาและซ้ายมีกระเป๋าเจาะ ข้างละ ๑กระเป๋า ปากกระเป๋าเฉียงลงทางข้างเล็กน้อย หรือจะไม่มีกระเป๋าก็ได้ชายกระโปรงไม่บาน(๒)กระโปรงสีกรมท่า มีลักษณะเช่นเดียวกับ (๑)ข้อ๑๔ เข็มขัด มี ๒ แบบ คือ(๑)เข็มขัดด้ายถักสีกากี มีลักษณะเช่นเดียวกับข้อ ๗ (๑)(๒)เข็มขัดด้ายถักสีกรมท่า มีลักษณะเช่นเดียวกับข้อ ๗ (๑)ข้อ๑๕ รองเท้า มี ๒ แบบ คือ(๑)รองเท้าหุ้มส้นหนังสีดำปิดปลายเท้า ส้นสูงไม่เกิน ๕ เซนติเมตร(๒)รองเท้าหุ้มข้อหนังสีดำรองเท้าทุกแบบต้องไม่มีริ้วและลวดลายภาค ๓อินทรธนูและเครื่องหมาย ข้อ๑๖ อินทรธนู มีลักษณะแข็ง มี ๒ แบบคือ อินทรธนูทำด้วยไหมหรือวัตถุเทียมไหมสีทองและอินทรธนูทำด้วยสักหลาดสีกรมท่าเป็นแผ่นสี่เหลี่ยมผืนผ้าปลายตัดเป็นมุมแหลม สำหรับข้าราชการชาย กว้าง ๕ เซนติเมตรยาว ๑๓ เซนติเมตร สำหรับข้าราชการหญิง กว้าง ๔.๕ เซนติเมตร ยาว ๑๑ เซนติเมตร ที่ตอนปลายติดดุมโลหะสีทองตราครุฑพ่าห์ขนาดเล็ก๑ ดุม ขนาดเส้นผ่าศูนย์กลาง ๒ เซนติเมตร ถัดลงมามีตราพระพิรุณทรงนาคทำด้วยโลหะสีทอง มีลักษณะนูนเล็กน้อยขนาดเส้นผ่าศูนย์กลาง ๑.๘ เซนติเมตร และมีเครื่องหมายตำแหน่งติดบนอินทรธนูดังต่อไปนี้(๑)ตำแหน่งประเภทวิชาการ ระดับทรงคุณวุฒิ และตำแหน่งประเภทบริหารระดับสูงใช้อินทรธนูทำด้วยไหมหรือวัตถุเทียมไหมสีทองบนแผ่นอินทรธนูถัดจากตราพระพิรุณทรงนาคลงมาประดับด้วยดอกพะยอม จำนวน ๓ ดอกทำด้วยโลหะสีทอง มี ๔ กลีบ ขนาดเส้นผ่าศูนย์กลาง ๑.๕ เซนติเมตรตอนกลางดุนนูนและลาดลงทางปลายกลีบ เรียงเป็นรูปสามเหลี่ยมด้านเท่าห่างกันพองามให้มุมแหลมอยู่ทางด้านขอบอินทรธนูทางด้านไหล่และเบื้องล่างโอบล้อมด้วยดอกพะยอมและกลีบบัวสลับกันเป็นช่อ ทำด้วยโลหะสีทอง จำนวน๑ ช่อ ห่างจากขอบอินทรธนูด้านไหล่ ๐.๕ เซนติเมตร(๒)ตำแหน่งประเภททั่วไป ระดับทักษะพิเศษ ตำแหน่งประเภทวิชาการ ระดับเชี่ยวชาญ ตำแหน่งประเภทอำนวยการระดับสูง และตำแหน่งประเภทบริหาร ระดับต้นใช้อินทรธนูทำด้วยไหมหรือวัตถุเทียมไหมสีทองบนแผ่นอินทรธนูถัดจากตราพระพิรุณทรงนาคลงมาประดับด้วยดอกพะยอม จำนวน ๒ ดอกทำด้วยโลหะสีทอง มี ๔ กลีบ ขนาดเส้นผ่าศูนย์กลาง ๑.๕ เซนติเมตร ตอนกลางดุนนูนและลาดลงทางปลายกลีบเรียงเป็นแนวตรงและเบื้องล่างโอบล้อมด้วยดอกพะยอมและกลีบบัวสลับกันเป็นช่อทำด้วยโลหะสีทอง จำนวน ๑ช่อ ห่างจากขอบอินทรธนูด้านไหล่ ๐.๕ เซนติเมตร(๓)ตำแหน่งประเภทวิชาการ ระดับชำนาญการพิเศษ และตำแหน่งประเภทอำนวยการระดับต้น ใช้อินทรธนูทำด้วยไหมหรือวัตถุเทียมไหมสีทองบนแผ่นอินทรธนูถัดจากตราพระพิรุณทรงนาคลงมาประดับด้วยดอกพะยอม จำนวน ๑ ดอกทำด้วยโลหะสีทอง มี ๔ กลีบ ขนาดเส้นผ่าศูนย์กลาง ๑.๕ เซนติเมตรตอนกลางดุนนูนและลาดลงทางปลายกลีบและเบื้องล่างโอบล้อมด้วยดอกพะยอมและกลีบบัวสลับกันเป็นช่อ ทำด้วยโลหะสีทอง จำนวน๑ ช่อ ห่างจากขอบอินทรธนูด้านไหล่ ๐.๕ เซนติเมตร(๔)ตำแหน่งประเภททั่วไป ระดับอาวุโส และตำแหน่งประเภทวิชาการระดับชำนาญการใช้อินทรธนูทำด้วยสักหลาดสีกรมท่าบนแผ่นอินทรธนูถัดจากตราพระพิรุณทรงนาคลงมามีแถบไหมหรือวัตถุเทียมไหมสีทอง กว้าง ๑.๒ เซนติเมตร ๑ แถบ และแถบกว้าง ๕.๕ เซนติเมตร ๑แถบ ตรึงตามขวางบนอินทรธนูทั้งสองข้าง ติดเรียงลงมาทางต้นอินทรธนูโดยเว้นระยะห่างระหว่างแถบ ๐.๕ เซนติเมตร(๕)ตำแหน่งประเภททั่วไป ระดับชำนาญงานใช้อินทรธนูทำด้วยสักหลาดสีกรมท่าบนแผ่นอินทรธนูถัดจากตราพระพิรุณทรงนาคลงมามีแถบไหมหรือวัตถุเทียมไหมสีทองกว้าง ๑.๒ เซนติเมตร ๔ แถบ ตรึงตามขวางบนอินทรธนูทั้งสองข้างติดเรียงลงมาทางต้นอินทรธนู โดยเว้นระยะห่างระหว่างแถบ ๐.๕ เซนติเมตร(๖)ตำแหน่งประเภทวิชาการ ระดับปฏิบัติการ ใช้อินทรธนูทำด้วยสักหลาดสีกรมท่าบนแผ่นอินทรธนูถัดจากตราพระพิรุณทรงนาคลงมามีแถบไหมหรือวัตถุเทียมไหมสีทอง กว้าง๑.๒ เซนติเมตร ๓ แถบ ตรึงตามขวางบนอินทรธนูทั้งสองข้าง ติดเรียงลงมาทางต้นอินทรธนูโดยเว้นระยะห่างระหว่างแถบ ๐.๕ เซนติเมตร(๗)ตำแหน่งประเภททั่วไป ระดับปฏิบัติงาน ใช้อินทรธนูทำด้วยสักหลาดสีกรมท่า บนแผ่นอินทรธนูถัดจากตราพระพิรุณทรงนาคลงมามีแถบไหมหรือวัตถุเทียมไหมสีทองกว้าง ๑.๒ เซนติเมตร ๒ แถบ ตรึงตามขวางบนอินทรธนูทั้งสองข้างติดเรียงลงมาทางต้นอินทรธนู โดยเว้นระยะห่างระหว่างแถบ ๐.๕ เซนติเมตรข้อ๑๗ การประดับอินทรธนูและเครื่องหมายตำแหน่งให้ใช้ประดับกับเครื่องแบบพิเศษข้าราชการชายตามข้อ ๓ (๑) (๒) และ (๓)และเครื่องแบบพิเศษข้าราชการหญิงตามข้อ ๙ (๑) (๒) และ (๓)ข้อ๑๘ เครื่องหมายตำแหน่งบนปกเสื้อคอแบะปล่อยเอวสีกรมท่าด้านขวาให้ปักด้วยไหม หรือวัตถุเทียมไหมสีทองบนผ้าเสิร์จสีดำ ขนาดกว้าง ๔เซนติเมตร ยาว ๕ เซนติเมตร มีขอบปักด้วยไหมสีเดียวกันโดยให้อนุโลมตามเครื่องหมายตำแหน่งบนอินทรธนูตามข้อ ๑๖ (๑) (๒) (๓) (๔) (๕) (๖)และ (๗)ข้าราชการประเภทตำแหน่งและระดับตำแหน่งใดให้ใช้ส่วนประกอบของอินทรธนูตามประเภทตำแหน่งและระดับตำแหน่งนั้นข้อ๑๙ เครื่องหมายตำแหน่งที่แขนเสื้อสูทสีกรมท่าที่ปลายแขนเสื้อทั้งสองข้างถัดจากตราพระพิรุณทรงนาคบนสักหลาดหรือผ้าเสิร์จสีดำลงมาให้อนุโลมตามเครื่องหมายตำแหน่งบนอินทรธนูตามข้อ๑๖ (๑) (๒) (๓) (๔) (๕) (๖) และ (๗) โดยปักด้วยไหมหรือวัตถุเทียมไหมสีเหลืองทองสำหรับตำแหน่งตามข้อ ๑๖ (๑) (๒) และ (๓) หรือเย็บติดด้วยผ้าริบบิ้นสีเหลืองทองสำหรับตำแหน่งตามข้อ ๑๖ (๔) (๕) (๖) และ (๗)ข้าราชการประเภทตำแหน่งและระดับตำแหน่งใดให้ใช้ส่วนประกอบของอินทรธนูตามประเภทตำแหน่งและระดับตำแหน่งนั้นข้อ๒๐ ป้ายชื่อให้มีป้ายชื่อพื้นสีดำทำด้วยแผ่นโลหะหรือพลาสติก ขนาดกว้าง ๒.๕ เซนติเมตร ยาว ๗.๕เซนติเมตร แสดงชื่อตัวและชื่อสกุล เป็นภาษาไทย และภาษาอังกฤษและคำว่า กรมวิชาการเกษตร ด้วยสีเงินหรือสีขาว โดยประดับที่อกเสื้อเหนือกระเป๋าบนขวาเว้นแต่เสื้อคอแบะปล่อยเอวสีกรมท่า ให้ใช้ป้ายชื่อสักหลาดหรือผ้าเสิร์จสีดำขนาดกว้างไม่เกิน ๒.๕ เซนติเมตร ยาวไม่เกิน ๗.๕ เซนติเมตรปักชื่อตัวและชื่อสกุลด้วยไหมหรือวัตถุเทียมไหมสีทองมีขอบปักด้วยไหมหรือวัตถุเทียมไหมสีเดียวกัน โดยประดับที่อกเสื้อเหนือกระเป๋าบนขวาภาค ๔เบ็ดเตล็ด ข้อ๒๑ เครื่องแบบพิเศษสำหรับข้าราชการกรมวิชาการเกษตรชนิดใดจะต้องแต่งในโอกาสใดให้เป็นไปตามที่อธิบดีกรมวิชาการเกษตรกำหนดข้อ๒๒ ข้าราชการกรมวิชาการเกษตรซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายเว้นแต่เครื่องราชอิสริยาภรณ์ซึ่งมีกฎหมายกำหนดให้ประดับที่อกเสื้อข้างขวาให้ติดแพรแถบที่อกเสื้อเหนือกระเป๋าบนขวา และในกรณีที่มีแถบแพรหลายแถบให้ติดเรียงกันเป็นแถวยาว แถวละไม่เกิน ๕ แถบข้อ๒๓ ข้าราชการกรมวิชาการเกษตรซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ตามที่ส่วนราชการนั้นกำหนดข้อ๒๔ ให้กรมวิชาการเกษตรจัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบพิเศษให้เป็นไปตามกฎสำนักนายกรัฐมนตรีนี้ให้ไว้ณ วันที่ ๑๕ กันยายน พ.ศ. ๒๕๕๙พลเอกประยุทธ์ จันทร์โอชานายกรัฐมนตรีหมายเหตุ :-เหตุผลในการประกาศใช้กฎสำนักนายกรัฐมนตรีฉบับนี้ คือ เนื่องจากข้าราชการกรมวิชาการเกษตรซึ่งได้รับแต่งตั้งให้เป็นพนักงานเจ้าหน้าที่ตามกฎหมายว่าด้วยการกักพืช กฎหมายว่าด้วยปุ๋ยกฎหมายว่าด้วยพันธุ์พืช กฎหมายว่าด้วยวัตถุอันตราย และกฎหมายว่าด้วยการควบคุมยาง มีการปฏิบัติภารกิจตามกฎหมายดังกล่าวในลักษณะงานที่พิเศษภายในพื้นที่ปฏิบัติการประกอบกับพระราชบัญญัติระเบียบข้าราชการพลเรือน พ.ศ. ๒๕๕๑ ได้ปรับปรุงระบบจำแนกตำแหน่งของข้าราชการพลเรือนสามัญซึ่งส่งผลกระทบต่อการประดับเครื่องหมายแสดงระดับที่ใช้กับเครื่องแบบพิเศษสำหรับข้าราชการกรมวิชาการเกษตรสมควรกำหนดเครื่องแบบพิเศษและเครื่องหมายตำแหน่งบนอินทรธนูสำหรับข้าราชการกรมวิชาการเกษตรซึ่งได้รับแต่งตั้งให้เป็นพนักงานเจ้าหน้าที่ตามกฎหมายดังกล่าวเพื่อให้สอดคล้องกับภารกิจและพระราชบัญญัติระเบียบข้าราชการพลเรือน พ.ศ. ๒๕๕๑ จึงจำเป็นต้องออกกฎสำนักนายกรัฐมนตรีนี้ชวัลพร/ปริยานุช/จัดทำ๒๓กันยายน ๒๕๕๙นุสรา/ตรวจ๑๘ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๘๒ ก/หน้า ๑๒/๒๑ กันยายน ๒๕๕๙